Σταθεροποίηση πρανών δασικής οδοποιίας με μεθόδους Βιολογικής Μηχανικής
Creators: name: Γαλατσιάνου, Αναστασία Δημητρίου
Publisher: name: Aristotle University of Thessaloniki
Year: 2017
Subjects: Σταθεροποίηση πρανών
Βιολογική μηχανική
Δασική οδοποιία
Slope stabilization
Bio-engineering
Forest roads

description: Η σταθεροποίηση των πρανών θεωρείται σημαντική διότι η αειφορική διαχείριση των έργων οδοποιίας προϋποθέτει την προστασία των πρανών (ορύγματα και επιχώματα). Ο μεγαλύτερος κίνδυνος που μειώνει την σταθερότητα των έργων οδοποιίας προέρχεται από την αστάθεια των πρανών που συνδέεται με τη διάβρωση του επιφανειακού εδάφους. Η διάβρωση των πρανών της δασικής οδοποιίας θεωρείται το σημαντικότερο πρόβλημα. Για τη μείωση της διάβρωσης στα πρανή της οδοποιίας σε ορεινές περιοχές χρησιμοποιούνται διάφοροι μέθοδοι. Μεταξύ των μεθόδων αυτών σημαντικό ρόλο παίζει η βιολογική μηχανική (bio-engineering techniques, eco-engineering techniques) η οποία συμβάλλει στην αύξηση της σταθερότητας των πρανών της οδοποιίας με τη χρήση της βλάστησης ή υλικών που προέρχονται από αυτήν. Σκοπός της παρούσας έρευνας είναι η μελέτη της αποτελεσματικότητας της υδραυλικής υδροσποράς στην προστασία του εδάφους των πρανών, όπου εκτός από την προστασία του εδάφους από τη διάβρωση επιτυγχάνονται η ενίσχυση της σταθερότητας του δρόμου,η ενσωμάτωσήτου στο περιβάλλον (αισθητικός) και η προστασία των τεχνικών έργων του δρόμου και η μείωση του κόστους συντήρησης τους. Επίσης, γίνεται ανασκόπηση της βιβλιογραφίας για τη διαχείριση των πρανών, δηλαδή τις τεχνικές προδιαγραφές που πρέπει να τηρούνται κατά την κατασκευή τους, την κατηγοριοποίηση των πρανών ανάλογα με τις ιδιότητές τους, τους παράγοντες που επηρεάζουν την σταθερότητα τους και πως επιτυγχάνεται η μείωση της διάβρωσης του εδάφους των πρανών και γίνεται αναφορά για τον ρόλο της εγκατάστασης της βλάστησης στη σταθεροποίηση των πρανών. Ακόμη, γίνεται αναφορά στις εδαφικές συνθήκες των πρανών ορυγμάτων και επιχωμάτων και περιγράφονται βιβλιογραφικά οι μέθοδοι σταθεροποίησης πρανών κυρίως με την βιολογική μηχανική αλλά και με γεωτεχνικές μεθόδους. Μία από τις πρώτες εφαρμογές της βιολογικής μηχανικής σύμφωνα με τους Grayκαι Sotir (1995) έγινε από τον Kraebel (1936) ο οποίος χρησιμοποίησε contour wattling (κλαδοδέματα) για την σταθεροποίηση απότομων πρανών ενός δρόμου στην Νότια Καλιφόρνια. Στο τέταρτο κεφάλαιο γίνεται περιγραφή της περιοχής, των υλικών και της μεθόδου της έρευνας. Ως περιοχή έρευνας ορίστηκε ο δασικός δρόμος Α΄ κατηγορίας ΄΄Χονδρό Δέντρο – Σκουριές΄΄ στην περιοχή των Σκουριών Χαλκιδικής. Στο πέμπτο κεφάλαιο παρουσιάζονται τα αποτελέσματα που προέκυψαν από τις παρατηρήσεις, τα στοιχεία και τις μετρήσεις που έγιναν στην προς μελέτη δασική οδό. Συγκεκριμένα, παρουσιάζονται τα τεχνικά χαρακτηριστικά των πρανών του δασικού δρόμου τα οποία προέκυψαν από τα φύλλα περιγραφής των πρανών και τα αποτελέσματα των μετρήσεων πεδίου, καθώς και η αξιολόγηση της απλής υδραυλικής υδροσπορά και της υδραυλικής υδροσποράς με την χρήση γεωϋφασμάτων και πλαστικών γεωπλεγμάτων. Στα πρανή των ορυγμάτων εφαρμόστηκαν δυο (2) μεταχειρίσεις, η μία ήταν χωρίς καμιά επέμβαση και η άλλη εφαρμογή της υδραυλικής υδροσποράς, όπου τα αποτελέσματα έδειξαν ότι με την υδροσπορά μειώνεται κατά 7 φορές η παραγωγή φερτών υλικών από τη διάβρωση των εδαφών των ορυγμάτων. Στα πρανή των επιχωμάτων εφαρμόστηκαν έξι (6) μεταχειρίσεις όπου έδειξαν ότι η καλύτερη μεταχείριση όσον αφορά την παραγόμενη βιομάζα ποωδών φυτών που προκύπτουν από την υδροσπορά είναι η μεταχείριση 3, η οποία περιλαμβάνει την υδραυλική υδροσπορά με τη χρήση jute net και αμέσως μετά η μεταχείριση 6 που περιλαμβάνει υδραυλική υδροσπορά πριν από την τοποθέτηση του γεωπλέγματος. Τέλος, στο έκτο κεφάλαιο προκύπτουν τα συμπεράσματα και οι προτάσεις σχετικά με την εγκατάσταση της βλάστησης στα πρανή της δασικής οδού Χονδρό Δένδρο - Σκουριές
description: The stabilization of the slopes is considered important because the sustainable management of road projects requires the protection of slopes (trenches and embankments). The greatest danger that reduces the stability of the road projects comes from the instability of the slope which is associated with the erosion of the topsoil. The erosion of the slopes at the forest roads is considered the most important problem. They are used several methods in order to reduce the erosion of the road slopes at the mountainous areas. Among these methods it is important the biological engineering (bio-engineering techniques, eco-engineering techniques), which helps to increase the stability of road slopes by the use of vegetation or materials derived from it. The purpose of this research is the study of the effectiveness of hydraulic hydro-seeding at the soil protection of slopes with long term goals to protect the soil from erosion enhancing road stability achieved, the integration of the environment (aesthetic) and the protection of technical road works and reduce the maintenance costs. It also reviews the bibliography for the management of the slopes, i.e. the technical specifications must be met during the construction, the classification of the slopes depending on their properties, the factors affecting their stability and how to achieve the reduction of erosion soil slope and it makes reference to the role of the establishment of the vegetation to the slope stabilization. Also, it is reported on soil conditions of the slope trenches and embankments and they are described literature the slope stabilization methods mainly with biological engineering and with geotechnical methods. One of the first biological engineering applications according to Gray and Sotir (1995) was made by Kraebel (1936) who used contour wattling for stabilizing steep slopes of a road in Southern California. In the fourth chapter it is described the area, materials and research method. As research area was defined the forest road A class ΄΄Hondro Dentro – Skouries΄΄ at the Skouries of Chalkidiki area. The fifth chapter presents the results generated from observations, data and measurements have taken in the study forest road. Specifically, they are presented the technical features of the slopes of the forest road which resulted from the description sheets of the slopes and the results of field measurements and the evaluation of simple hydraulic hydro-seeding and hydraulic hydro-seeding using geo-textiles and plastic geo-grids. In the trenches slopes implemented two (2) treatments, one was without any intervention and the other by applying hydraulic hydro-seeding, where results showed that with hydro-seeding is reduced by 7 times the production of debris from the erosion of the trenches. In the embankments slopes implemented six (6) treatments which showed that the best treatment on biomass produced herbaceous plants resulting from hydro-seeding the treatment 3, which includes hydraulic hydro-seeding using jute net immediately after treatment 6 were applied on slopes embankments which includes the hydraulic hydro-seeding prior to placement of the geogrid. Finally, in the sixth chapter are arised the conclusions and recommendations concerning the establishment of vegetation on the slopes of the forest road ΄΄Hondro Dentro – Skouries΄΄